Meelelahutusajakirjanikuna puutun ma sõude ja igasugu esinemistega alalõpmata kokku. Kõige suurem rõhk läheb ikka staaride riietusele, sõu ülesehitusele ja muule. Miks me eestlased muust maailmast siis ometi ei õpi? Kui me kõik need välismaised saated endale maha kopeerime, siis miks siis mitte teha seda nende vääriliselt? Minu meelest polegi viga  niivõrd esinejates vaid nendes, kes selle asja kokku panevad. Ühel õigel saatel peaks olema ikka korralik punt stiliste ja abilisi, kes aitavad kogu pildi paremini kokku voolida. Kuhu jäid tantsupoisid ja tüdrukud ja sõuelemendid; üllatused ja muu. Mäletate kui Eurovisiooni võitis neiu, kellel oli esinemise ajal seljas kolm erinevat kostüümi- küll ta tõmbas ühe alt teise ja siis kolmanda- rahvas oli eufoorias. Egas siis laulusaade pole pelgalt laulmises kinni vaid ikka kõiges muus ja peaasi, et rahval seda tore  ja lõbus vaadata on. Mulle meenutas see saade pigem muusikakooli sisseastumiseksamit. Kõigil olid tõsised näod ees, kramplikult jalad koos....